સાહિબ બીબી ઔર ગુલામ માટે ગુરુ એસ. ડી. બર્મનને લેવા ઇચ્છતા હતા, જોકે કાગઝ કે ફુલમાં પણ બર્મનદાનું મ્યુઝિક હતું, તેથી ગુરુના મનમાં એક ખચકાટ જરૂર હતો, આપણી ગુજરાતી કહેવત અનુસાર દૂધનો દાઝેલો છાશ પણ ફૂંકી ફૂંકીને પીએ એ રીતે ગુરુ કાગઝ કે ફુલમાં થયેલી ભૂલો અથવા ગુરુને લાગેલી ભૂલો અહીં રિપીટ કરવા નહોતા માંગતા, જોકે બર્મનદા માટે ગુરુને પહેલેથી જ સોફ્ટ કોર્નર હતો, તેથી સાહેબ બીવીનું મ્યુઝિક પણ બર્મનદા જ આપે તેવી ઊંડી ઇચ્છાને ગુરુ મૂકી નહોતા શકતા.